ועדת הכספים, כנסת 16, פרוטוקול מספר , 2004-12-21 15:00

אברהם הירשזון: שלום לכולם, אני מתכבד לפתוח את ישיבת הוועדה.

אברהם הירשזון: על סדר היום פניות מס' 930 עד 932, 921, 923, 924, 925, 926, 928 ו-929, 862 עד 897 ו-900 עד 915.

1028: אני מבקש להציע הצעה לסדר.

1028: אדוני היושב-ראש, לפני מספר ימים החלפתי אותך בניהול הישיבה.

1028: באותה ישיבה נדונו העברות תקציביות והועלו מספר נושאים בהקשר לאותן העברות.

1028: ביקשתי שהאוצר ייתן לנו תשובה תוך 48 שעות מדוע מפעל "המשקם" לא מקבל את מה שמגיע לו.

1028: אם לא נקבל עתה תשובה על כך, אני מבקש שנפסיק לדון בכל ההעברות התקציביות שמונחות על שולחננו.

1028: לצערי לא קיבלתי תשובה ואני מרגיש שלא מתייחסים אלינו.

1028: אני מבקש לעכב את ההעברות התקציביות, עד שלא יבואו לכאן כל הגורמים הרלוונטיים ויסבירו מדוע רק מפעל "המשקם" לא מקבל את מה שמגיע לו.

אברהם הירשזון: במה בדיוק מדובר?

1028: באותה ישיבה הועברו כ-200 מיליון שקלים לנושא הרווחה.

1028: נציגי "המשקם" אמרו לנו שהם בגירעון ומבקשים שנעזור להם בכך.

1028: "המשקם" ממתין להשלמת תקציב לסוף שנת 2004.

1028: ביקשתי מנציגי האוצר שיבדקו מדוע לא מעבירים להם את התקציב הזה, בה בשעה שלכולם העבירו.

1028: אמרו לי שאני אקבל תשובה, אך עד היום לא קיבלתי.

אברהם הירשזון: אני אדאג שהתשובה תגיע מחר.

אברהם הירשזון: אם התשובה לא תגיע מחר, נתחיל לנקוט בסנקציות.

אברהם הירשזון: הבטחתי להעביר את ההעברה התקציבית שמונחת לפנינו ולכן אני מבקש לכבד את דבריי.

טמיר כהן: בהמשך לישיבה אתמול מונחים לפניכם שני הסטים אשר יסבירו בנוסף למה שנאמר אתמול בוועדה.

טמיר כהן: בנוסף לכך מונח לפניכם הסט שמספרו מ-930-932.

1028: אני מבקש לא לדון בכך.

אברהם הירשזון: הכל באותו נושא שדיברתי בו – ההסכם בין ההסתדרות למשרד האוצר.

יוסי גורדון: מה שמונח לפניכם הוא הליך טכני של התאמת תקציב השכר להוצאה הצפויה בפועל בשכר, בהתאם להסכם שנחתם עם ההסתדרות לפני כשבוע.

יוסי גורדון: בהחלטת הממשלה שהתקבלה ב-15 באוגוסט הוטל על שר האוצר להתחיל משא ומתן עם ההסתדרות כדי להגיע לסיכום.

יוסי גורדון: בעקבות כך גם לא תוקצבו לשנת 2005 2 מיליארד שקל לנושא שכר.

יוסי גורדון: שר האוצר קיים את הדיון עם ההסתדרות והסיכום שהושג הוא כזה שחלק מ-2 מיליארד השקלים – כמיליארד שקל - נדחו ל-2006.

יוסי גורדון: חלק זה פרוס ויוחזר ב-2006.

יוסי גורדון: מדובר בדחייה של דמי הבראה.

יוסי גורדון: זה הישג מבחינת האוצר ופשרה מבחינת ההסתדרות.

יוסי גורדון: החלק השני היה הקדמה של כמיליארד שקל לשנת 2004.

יוסי גורדון: מדובר בדמי הבראה שהיו אמורים להיות בשנת 2005.

יוסי גורדון: זו היתה פשרה מבחינתנו.

יוסי גורדון: צריך לזכור שזה נעשה לאור זה שידענו שבשנת 2004, כתוצאה מהמדדים הנמוכים יש סעיפים של רזרבות להתייקרויות.

יוסי גורדון: מה שיש כאן בפנייה זה הפשרה של הרזרבה להתייקרויות והעברה שלהם לסעיפי שכר.

יוסי גורדון: הרזרבה להתייקרויות נובעת מכך שהמדדים השנה היו נמוכים ומכך שהדולר יותר נמוך ממה שצפינו לו השנה.

יוסי גורדון: ההסכם הזה הובא לממשלה והיא נתנה לו את ברכתה.

יוסי גורדון: בהתאם לכך אנחנו מניחים לאישורכם את הפנייה התקציבית שמטרתה להתאים את תקציבי השכר להוצאה הצפויה בפועל בהתאם להסכם.

חיים אורון: נכון שברוב הסעיפים זה רזרבה להתייקרויות, אבל בחלק זה לא כך.

חיים אורון: 900 מיליון השקל הללו הם כמו כל 900 מיליון שקל אחרים.

חיים אורון: אפשר לעשות איתם כל דבר שרוצים, כולל לשלם מראש את מענק היובל ותשלומי ההבראה.

חיים אורון: שאלתי ואמרו לי שזה היה בממשלה.

חיים אורון: מבחינתי זה לא אומר כלום – אמר לי היום מישהו שמתמצא בנושא שאומנם זה היה בממשלה, אבל אף אחד לא הבין מה אמרו.

חיים אורון: אני מצטט פקיד מאוד בכיר.

חיים אורון: כל ההליך הזה, מתחילתו ועד סופו, מעוות כולו.

חיים אורון: אני מקווה, בעזרת ה', שבעוד עשרה ימים נתחיל את הדיונים על תקציב 2005.

חיים אורון: אחד הנושאים שעומדים לדיון הוא מה שאנחנו קוראים "הבורות".

חיים אורון: האוצר אומר שאת זה אי אפשר לשנות, כי אם נשנה משהו, הבניין ייפול.

חיים אורון: כך מתנהלים כל דיוני התקציב שכולנו מכירים.

חיים אורון: פה, ככה סתם, עם כמה ניירות, מזיזים 900 מיליון שקל, כדי לקצץ בהוצאה בשנה הבאה.

חיים אורון: זה לא ממש שקיצצו בהוצאה, אלא החליפו – ויתרו על מה שמופיע בחוק ההסדרים, כמו המיסוי על קרן השתלמות ועוד כמה דברים – ועשו שינוי שלם.

חיים אורון: אנחנו כאילו מצביעים על 900 מיליון, אבל בפני אף אחד מאתנו לא הוצגה אלטרנטיבה.

אברהם הירשזון: בישיבה הקודמת כבר אמרתי לך שכל דרך העברת התקציב חייבת לעבור שינוי דרסטי.

חיים אורון: אנחנו רבים על תרופות ובמשא ומתן הקואליציוני חיים רמון למשל השיג תרופות והוריד ממשרד הבריאות יותר ממיליון שקל.

חיים אורון: אני מציע שתיקחו את ה-900 מיליון שקל להסכמים הקואליציוניים ולא מהתקציב של השנה הבאה.

ניסן סלומינסקי: בישיבה אתמול לא הצבענו על הנושא הזה, משום שטענו שבזה שהאוצר מקדים את התשלומים הוא כאילו עושה טובה, אבל בפועל הם רוצים לגזול את השכירים, כי מי שמשתכר 11,400 ברוטו ומעלה יפסיד 6% מדמי ההבראה.

ניסן סלומינסקי: אנחנו מתנגדים לכך בתוקף ולכן גם אמרנו שיש שתי אפשרויות: או שנאשר את זה בחודש ינואר או שיביאו לכן הצעה - - -

אברהם הירשזון: לא אמרנו כך.

אברהם הירשזון: הסיכום היה שהאוצר יבדוק אם זה אפשרי או לא.

ניסן סלומינסקי: אני אומר מה שביקשתי.

ניסן סלומינסקי: כל חברי הוועדה התבטאו באותה לשון.

ניסן סלומינסקי: אמרנו שאם אנחנו מאשרים עכשיו, אנחנו מבקשים שיציעו איך אותם אלה שמקבלים מעל אותו סכום, לא יפסידו 6%.

ניסן סלומינסקי: אנחנו לא רוצים שבגלל הצבעה שלנו נגרום לכזה נזק.

ניסן סלומינסקי: האם יש תשובה לכך?

אברהם הירשזון: בתשובה שקיבלתי אתמול נאמר שאי אפשר לעשות דבר בנושא הזה של המיסוי.

ניסן סלומינסקי: אי אפשר?

ניסן סלומינסקי: תוך יום משנים חוק יסוד בגלל שמעון פרס, אז זה אי אפשר?

יוסי גורדון: זו היתה דרישה שלנו להקדים את זה בחודש.

יוסי גורדון: בין השאר גם דחינו את דמי ההבראה בשנה.

יוסי גורדון: העובדים נפגעו בעוד כמה דברים, אבל מאידך הם קיבלו כל מיני דברים.

יוסי גורדון: במשא ומתן אתה נותן דברים ומקבל דברים.

יוסי גורדון: חלק מהדברים שקיבלנו במשא ומתן זה הקדמה בשנה וזה בהחלט מצמצם את העלות.

ניסן סלומינסקי: אני מדבר בשם האנשים שמקבלים את המשכורות האלה ולא בשמכם.

חיים אורון: מה התשובה לשאלתי?

יוסי גורדון: מתוך ה-900 מיליון, 860 הם מרזרבה להתייקרויות בלבד.

חיים אורון: אבל לא כך 40 מיליון.

חיים אורון: למה לא לצרכים אחרים ורק למטרה הזאת?

אברהם הירשזון: כי הם החליטו להעביר למטרה הזאת.

יעקב ליצמן: האם יש גם הורדה מסעיפי שכר?

יוסי גורדון: הוצאנו דוח על המצב של השכר – תחזית לסוף שנה.

יוסי גורדון: אנחנו יודעים מה הביצוע של 11 חודשים.

יוסי גורדון: נשאר לנו חודש אחד ואני יודע לחשב כמה יעלה עד סוף שנה.

יוסי גורדון: בסעיפי שכר בהם יש עודף ולא היה צריך להוסיף, לא הוספנו.

יוסי גורדון: הוספנו רק במקומות שהיה צריך.

יעקב ליצמן: זו פעם ראשונה שהאוצר אומר שאפשר לגעת בסעיפי שכר.

יעקב ליצמן: מילא שאתה מוריד ממענקי איזון 65 מיליון שקל, אבל 170,000 שקל משירותי דת במשרד הפנים?

יוסי גורדון: זה רזרבה להתייקרויות.

יוסי גורדון: זה כסף שלא היה מופשר לנושא אחר.

טמיר כהן: הוועדה מתבקשת להצביע על פניות מס' 930 עד 932, 921, 923, 924, 925, 926, 928 ו-929, 862 עד 897 ו-900 עד 915.

אברהם הירשזון: מי בעד?

אברהם הירשזון: בעד – 4 נגד – 2

סמדר אלחנני: אני רוצה להבהיר – למרות שאני היא זו שדיברה על כך שהנושא הזה "דופק" את השכירים, בפועל חשוב לדעת שהיינו צריכים לקבל את דמי ההבראה בחודש יולי, כלומר ממילא היינו משלמים את שיעורי המס של 2004.

אברהם הירשזון: אני מודה לכולם, הישיבה נעולה.

אברהם הירשזון: - - - - - - -